Περτούλι Τρικάλων
Το Περτούλι είναι ορεινό χωριό του νομού Τρικάλων στον Δήμο της Πύλης. Είναι χτισμένο σε υψόμετρο 1.150 μέτρων στις πλαγιές του Κόζιακα. Το Περτούλι υπάγεται διοικητικά στο δήμο της Πύλης. Ο πραγματικός πληθυσμός του, σύμφωνα με την απογραφή του 2011, είναι 73 κάτοικοι. Πολλά από τα σπίτια του χωριού είναι πέτρινα. Πολύ κοντά στον οικισμό λειτουργεί το χιονοδρομικό κέντρο του Περτουλίου, το οποίο έχει αναδείξει την περιοχή σε τουριστικό προορισμό. 
Γύρω από το Περτούλι βρίσκεται το ομώνυμο δάσος με έκταση 33.000 περίπου στρεμμάτων, διαχειριζόμενο από τη Διοίκηση Δάσους Περτουλίου, η οποία υπάγεται στο Ταμείο Διοίκησης και Διαχείρισης Πανεπιστημιακών Δασών του ΑΠΘ.

Στο Περτούλι υπάρχουν δύο εκκλησίες οι οποίες γιορτάζουν στις 6 Αυγούστου και 15 Αυγούστου.

Πληθυσμιακή εξέλιξη

Διοικητικές μεταβολές 
 Το 1883, ο οικισμός Περτούλι  με  πληθυσμό 307 κατοίκους, προσαρτάται στο δήμο Αιθίκων, με έδρα τον οικισμό Τύρνα τη σημερινή Ελάτη.
 Το 1912, ο οικισμός Περτούλι λόγο του ότι έχει δική του κοινοτική περιουσία και ετήσιο εισόδημα άνω των 2.000 δραχμών, αποσπάται από το δήμο Αιθίκων και ορίζεται έδρα της της νεοσυσταθείσας ομώνυμης κοινότητας.
Το 1997, με την εφαρμογή του προγράμματος Καποδίστριας (νόμος 2539/97), ο οικισμός προσαρτάται στο δήμο Αιθήκων.
 Το 2010, με την εφαρμογή του προγραμματος Καλλικράτης (νόμος 3852/2010), ο οικισμός αποσπάται από τον καταργηθέντα δήμο Αιθήκων και προσαρτάται στο δήμο Πύλης.

Σήμερα, μετά τη τελευταία μεταβολή του 2010 (πρόγραμμα Καλλικράτης), το Περτούλι, υπάγεται στη δημοτική ενότητα Αιθήκων του δήμου Πύλης της περιφερειακής ενότητας Τρικάλων.

Πηγές 
 Ψημένος, Στέφανος. Ανεξερεύνητη Θεσσαλία και Βόρεια Στερεά, Road, 2003. ISBN 9608481007.

Παραπομπές

Εξωτερικοί σύνδεσμοι 

 Το Περτούλι στον ιστότοπο του Δήμου Αιθήκων.
 Περτούλι Χωριό Κάμερα - Pertouli Village Camera

Χωριά του νομού Τρικάλων
Δήμος Πύλης